भगवान जगन्नाथ की रथयात्रा के लिए लकड़ी से निर्मित तीन रथों का निर्माण होता है। इन रथ की खास बात है कि, इसमें किसी भी अन्य धातु की कील या कांटा नहीं लगाया जाता है। रथ का निर्माण कार्य अक्षय तृतीया पर वनजगा महोत्सव से प्रारंभ होता है और रथ के लिए लकड़ी चुनने का काम इससे पहले बसंत पंचमी से शुरू हो जाता है। वहीं पुराने रथ की लकड़ियों को भक्तजन खरीद लेते हैं और इनका उपयोग अपने घरों में खिड़की और दरवाजे आदि बनाने के काम में करते हैं।